Versindaba » PEN Afrikaans outeursreg
Posts Tagged ‘PEN Afrikaans outeursreg’
PEN Afrikaans. Outeursreg
Beste lede en ondersteuners van PEN Afrikaans
Die verwikkelinge met betrekking tot die Wysigingswetsontwerp op Outeursreg is uiters kommerwekkend, en PEN Afrikaans doen ‘n beroep op ons lede en ondersteuners om ’n petisie te onderteken teen die aanvaarding van die wetsontwerp soos dit tans staan. Dit is ‘n kwessie van dae voordat die wetsontwerp voor die Nasionale Vergadering sal dien om as wetgewing bekragtig te word.
Verskeie vooraanstaande skrywers – onder wie die Nobelpryswenner JM Coetzee, Breyten Breytenbach, Deon Meyer en Jacques Pauw – het reeds hulle kommer en skerp kritiek teenoor die wetsontwerp uitgespreek en ondersteun die petisie. Ook internasionaal word die verwikkelinge fyn dopgehou. Jennifer Clement van PEN International het ’n kort verklaring ter ondersteuning van PEN Afrikaans se protes uitgereik, en verskeie internasionale organisasies wat skrywers en uitgewers verteenwoordig (International Authors Forum, International Publishers Association en die International Federation of Reproduction Rights Organisations) het reeds ’n ruk gelede deur middel van openbare verklarings hulle teenkanting teen die wetsontwerp gekommunikeer. Die aanlyn tydskrif Publishing Perspectives wat wêreldwyd aan onder andere skrywers, boekhandelaars en uitgewers versprei word, het sy uitgawe van 26 November aan Suid-Afrikaanse skrywers se teenstand teen die wetgewing gewy.
Die petisie is laatmiddag op Vrydag 23 November aanlyn beskikbaar gemaak vir ondertekening en tot dusver het byna 1 000 individue en organisasies dit geteken. Hulle sluit in skrywers en mense in die boekbedryf, sowel as regsgeleerdes, gewone lede van die publiek, plaaslike en internasionale organisasies. Ons het slegs enkele dae oor om soveel moontlik handtekeninge te kry voordat ons ons, gewapen met die ondersteuning uit die bedryf, tot die Parlement sal wend. Indien jy nog nie die petisie geteken het nie, doen dit asb, en versprei dit ook wyd aan almal wat wil hê dat skrywers se belange ten opsigte van kopiereg en die reg om ’n inkomste te verdien beskerm word.
Die petisie is hier beskikbaar.
Die stellingname en petisie is in samewerking met ANFASA aangepak. Ons nooi ook ander skrywersverenigings om by ons aan te sluit in hierdie protesaksie.
Voorsitter: PEN Afrikaans
Tags: PEN Afrikaans outeursreg
Posted in Uncategorized | Lewer kommentaar »
PEN Afrikaans Vertaalfonds befonds meeste vertalings nog
Wicus Luwes. Die verskil tussen ‘n leë en vol bord
[Afrikaanse gedigte met Engelse vertalings]: Afrikaans Poems with English Translations
Waldemar Gouws. Baudrillard: Die konstellasie van die misterie
De Waal Venter. Het jy ‘n maan
Nuwe publikasie. Die Val (Johannes van Eeden)
Elza Lorenz: Onthou my pa se liefde vir bantomhoendertjies en ‘n Foto...
De Waal venter: Dis ‘n prikkelende stuk, Wicus! As aanvullende...
Waldemar Gouws: Charl-Pierre (Klipkarel, Klipkêrel) baie dankie! (Net te...
Charl-Pierre Naude: Waldermar, mooi!
De Waal Venter: Hallo Annora. Drie sonne waartussen die planeet in Liu Xixin...
Maria Snyman: Die maan as wyser, as vinger, as wysvinger, wat mens laat wys,...
Maria Snyman: Annora, my idee van ‘n “bekykte wat kyk” kom...
Annora Eksteen: Ja, dit is so. Die vloeiende sielgeworde … ek lees tans...
De Waal Venter: Hallo Maria. Die “bekykte kyk” is ‘n baie...
Maria Snyman: Die siel is ‘n bekykte wat kyk, De Waal, die hemelliggame...
Wicus Luwes. Die verskil tussen 'n leë en vol bord
Hilda Smits. vir hj